# Dara (bugarska pjevačica)

| DaraДара |
| --- |
| Dara nakon pobjede na Eurosongu 2026. |
| Lični podaci |
| Puno ime | Darina Nikolaeva Jotova |
| Datum rođenja | 9. rujna 1998.  (1998-09-09) |
| Mjesto rođenja |  Varna, Bugarska |
| Muzički rad |
| Period aktivnosti | 2015–*danas* |
| Žanr | * Pop
* R&B
* Synthpop
 |
| Diskografske kuće | Virginia Records |
| Ostalo |
| Službene stranice | thisisdara.com |

**Darina Nikolaeva Jotova** (bugarski: Дарина Николаева Йотова), poznatija kao **Dara** (bugarski: Дара; Varna, 9. rujna 1998.), bugarska pjevačica. Dara je postala poznata 2015. godine nakon što je došla do finala bugarskog izdanja muzičke emisije *The X Factor*, a već je 2016. godine izdala svoj debitantski singl, "K'vo ne ču". Godine 2026., kao predstavnica Bugarske, pobijedila je na Eurosongu s pjesmom "Bangaranga", donijevši tako Bugarskoj historijsku prvu pobjedu na tom natjecanju.

## Biografija

Dara izvodi pobjedničku pjesmu "Bangaranga" na Eurosongu 2026. godine.
Rođena je 1998. godine u Varni. Dara je 2015. godine došla do finala bugarskog izdanja muzičke emisije *The X Factor*, gdje je završila kao trećeplasirana; mentor u showu bio joj je bugarski reper Krisko. Ipak, nastup u ovom showu omogućio joj je početak muzičke karijere. Nakon finala, potpisala je ugovor s diskografskom kućom Virginia Records te je uzela scensko ime Dara. Već na ljeto 2016. godine izdala je svoj debitantski singl, "K'vo ne ču", popraćem spotom. Nekoliko tjedana kasnije, pjesma se našla na vrhu bugarskih top lista, a 29. rujna izdala je i englesku verziju singla ("Onto You") za međunarodno tržište.

Sljedeći singl, također popraćen spotom, izdala je u ožujku 2017. godine, a nosio je naslov "Rodena takava". U srpnju iste godine imala je svoje prvo gostovanje na singlu; surađivala je s duom Plamen & Ivo te hip-hop duom Pavell & Venci Venc' na pjesmi "Njama da si trgneš s drug". Iste godine objavila je i treći singl, "Nedej", s popratnim spotom, a već 2018. objavljuje i novi singl sa spotom, "Vse na men". Početkom 2020. bila je natjecateljica u bugarskoj verziji showa *Tvoje lice zvuči poznato*, gdje je završila treća u finalu.

Od 2021., sudjeluje kao vokalna trenerica u showu *Glasat na Bulgarija*, bugarskoj inačici showa *The Voice*. Tijekom 2022. godine, njezina kandidatkinja Žaklin Tarakči pobijedila je u devetoj sezoni showa, a isto se dogodilo i 2024. godine, tijekom jedanaeste sezone, kada je pobijedila njena kandidatkinja Slaveja Ivanova. Godine 2022. izdala je i svoj debitantski album, *Rodena takava*, praćen nastupom u Sofiji. Godine 2024. bila je drugoplasirana u bugarskoj inačici showa *Ples sa zvijezdama*.

Dana 30. prosinca 2025. potvrđeno je kako će Dara nastupati na bugarskom izboru za Eurosong (*Nacionalnata selekcija*). Nakon pobjede u drugoj večeri natjecanja 31. siječnja 2026.. Dara je izabrana za bugarsku predstavnicu, a krajem veljače organiziran je izbor za pjesmu s kojom će nastupati, a izabrana je pjesma "Bangaranga". Dara je prošla u finale iz druge polufinalne večeri te je pobijedila u finalu 16. svibnja 2026. godine s 516 bodova i tako donijela Bugarskoj historijsku prvu pobjedu na tom natjecanju.

## Diskografija

### Studijski albumi

| Album
 | Detalji
 |
| --- | --- |
| *Rodena takava* | * Datum: 25. ožujka 2022.
* Diskografska kuća: Virginia
* Formati: digitalni download, streaming
 |
| ADHDARA
 | * Datum: 19. rujna 2025.
* Diskografska kuća: Virginia
* Formati: digitalni download, streaming
 |

## Nagrade

| Godina
 | Nagrada
 | Kategorija
 | Primatelj(i)
 | Ishod
 | Ref. |
| --- | --- | --- | --- | --- | --- |
| 2018.
 | Godišnja muzička nagrada BG Radija
 | Pjesma godine
 | "Nedej"
 | Nominacija
 |  |
| Ženska izvođačica godine
 | Dara
 | Dobitnik
 |
| Tekst godine
 | "Nedej" (autori: Dara, Pavel Nikolov) | Nominacija
 |
| 2022.
 | Pjesma godine
 | "Thunder"
 | Nominacija
 |  |
| Ženska izvođačica godine
 | Dara
 | Nominacija
 |
| Spot godine
 | "Thunder" (directed by Stefan Marinov) | Dobitnik
 |
| 2025.
 | Ženska izvođačica godine
 | Dara
 | Dobitnik
 |  |
| 2026.
 | Nagrade Marcel Bezençon
 | Umjetnička nagrada
 | "Bangaranga"
 | Dobitnik
 |  |

## Reference